Universidade Politécnica de Cataluña

miniatura|Edificio Nexus, no Campus Nord da UPC.
miniatura|Edificio Nexus 2, Campus Nord.
miniatura|Biblioteca da UPC.
miniatura|Escola Técnica Superior de Enxeñería Industrial de Barcelona (ETSEIB).
miniatura|Edificio Vèrtex, UPC.
miniatura|Edificio K2M, UPC.
A Universidade Politécnica de Cataluña (Universitat Politècnica de Catalunya·BarcelonaTech en catalán e oficialmente), coñecida como UPC, é unha universidade pública da Generalitat de Cataluña, especializada nos ámbitos da arquitectura, as ciencias e a enxeñería.

É a universidade técnica máis grande de Cataluña. Ten como finalidade a internacionalización, xa que é a maior universidade técnica de España en canto a número de alumnos graduados internacionais, así como a universidade española con máis estudantes internacionais de mestrado. Ao contrario que outras universidades politécnicas do mundo, a UPC é unha universidade que aspira á excelencia en todos os seus estudos, polo que ten convenios coas mellores universidades europeas.

En 2011 situouse como a mellor universidade politécnica de España e en 2018 no número 81 da clasificación mundial de universidades de enxeñería e tecnoloxía segundo a clasificación QS World University, así como a primeira universidade europea en másters Erasmus Mundus.

Historia
O primeiro antecedente da Universidade Politécnica de Cataluña (UPC) hallase na súa fundación, no ano 1968, do Instituto Politécnico Superior, que agrupou as escolas técnicas estatais xa existentes en Barcelona. Estas escolas tiñan unha grande tradición e as súas orixes remóntanse, nalgún caso, a mediados do século XIX como, por exemplo, a Escola d'Enginyers Industrials de Barcelona, que comezou a súa andaina no mes de outubro de 1851. Víctor de Buen, presidente do Instituto Politécnico Superior, foi o primeiro reitor da Universidade Politécnica.

En marzo de 1971, constitúese a Universidade Politécnica de Barcelona (UPB), que inicialmente está formada pola Escola Técnica Superior de Enxeñeiros Industriais de Barcelona, a Escola Técnica Superior de Enxeñería Industrial de Terrassa, a Escola Técnica Superior de Arquitectura de Barcelona e algúns institutos de investigación. O mesmo ano 1971 créase a Escola Técnica Superior de Enxeñería de Telecomunicación de Barcelona.

Pouco antes, o 4 de agosto de 1970, aprobouse a Lei xeral de educación e de financiamento da reforma educativa. Esta Lei comprendía todo o sistema educativo, desde o ensino básico ata o ensino universitario, e establecía que as universidades disporían de autonomía e determinarían os procedementos de control e verificación de coñecementos, o sistema de ensino e o réxime de docencia e investigación. Así mesmo, as universidades asumirían a xestión e a administración dos seus centros e os seus servizos. Ademais, a Lei prevía tamén a incorporación á estrutura universitaria das escolas universitarias de Enxeñería Técnica e de Arquitectura Técnica.

Así pois, en 1972 incorpóranse á Universidade Politécnica de Barcelona as escolas universitarias de Enxeñería Técnica Industrial de Terrassa (EUETIT), a actual Escola Politécnica Superior de Enxeñería de Vilanova i la Geltrú, a Escola Universitaria de Arquitectura Técnica de Barcelona (actual EPSEB) e a Escola Universitaria de Enxeñería Técnica de Minas de Manresa (actual EUPM). Este mesmo ano empezan as actividades nas escolas universitarias de Enxeñería Técnica Agrícola de Xirona e de Lleida, que xa foran creadas por disposición oficial, pero que non se acabaron de pór en marcha.

O ano 1972 é nomeado reitor o catedrático Gabriel Ferraté Pascual, que ocupou o cargo ata 1976, cando foi nomeado director xeneral de Universidades en Madrid. Para substituílo é elixido o profesor Julià Fernández Ferrer, que foi reitor ata 1978. Tras unhas eleccións, aquel mesmo ano é elixido de novo Gabriel Ferraté, que ocupou o cargo de reitor da Universidade Politécnica de Barcelona e, posteriormente, da Universidade Politécnica de Cataluña ata o ano 1994, momento no que deixa o cargo para construír a nova Universidade Aberta de Cataluña e ser o seu primeiro reitor. En 1994 é elixido reitor Jaume Pagès i Fita, que exerceu o cargo ata 2002, ano en que tiveron lugar eleccións e en que foi elixido un novo reitor, Josep Ferrer Llop. O 2006 celebráronse novas eleccións, accedendo ao cargo de reitor o catedrático Antoni Giró Roca.

Durante todo este tempo, a oferta docente da Universidade Politécnica non parou de crecer. O ano 1972, a Escola de Manresa empeza a impartir estudos de Enxeñería Técnica Industrial e pasa a denominarse Escola Universitaria Politécnica de Manresa (EUPM), algo máis tarde, a Escola de Enxeñería Técnica Agrícola de Xirona convértese tamén en escola universitaria politécnica e, en Lleida, empezan a impartirse ademais dos estudos de primeiro ciclo, estudos de segundo ciclo. O ano 1974 empezan as actividades na Escola Técnica Superior de Enxeñeiros de Camiños, Canles e Portos de Barcelona. Dous anos máis tarde, en marzo de 1976, créase a Facultade de Informática de Barcelona. En Terrassa créase a Escola Universitaria de Óptica (EUOOT) a partir dunha Orde ministerial do 7 de outubro de 1977 e, dous anos máis tarde, na Mancomunidade de Sabadell-Terrassa ponse en marcha a Escola Técnica Superior de Arquitectura do Vallès, que posteriormente, no ano 1991, trasládase á localidade de Sant Cugat del Vallès.

 Escolas 
 CFIS: Centro de Formación Interdisciplinaria Superior 
 CITM: Centro da Imaxe e a Tecnoloxía Multimedia
 EET: Escola de Enxeñería de Terrassa
 EPSC: Escola Politécnica Superior de Castelldefels
 EPSEB: Escola Politécnica de Edificación de Barcelona
 EPSEM: Escola Politécnica Superior de Enxeñería de Manresa
 EPSEVG: Escola Politécnica Superior de Enxeñería de Vilanova i la Geltrú
 ESAB: Escola Superior de Agricultura de Barcelona
 ETSAB: Escola Técnica Superior de Arquitectura de Barcelona
 ETSAV: Escola Técnica Superior de Arquitectura do Vallès
 ETSECCPB: Escola Técnica Superior de Enxeñeiros de Camiños, Canles e Portos de Barcelona
 ETSEIB: Escola Técnica Superior de Enxeñería Industrial de Barcelona
 ETSEIAT: Escola Técnica Superior de Enxeñerías Industrial e Aeronáutica de Terrassa
 EUETIB: Escola Universitaria de Enxeñería Técnica Industrial de Barcelona
 EEI: Escola de Enxeñería de Igualada
 EUOOT: Escola Universitaria de Óptica e Optometría de Terrassa
 EUPMT: Escola Universitaria Politécnica de Mataró
 FIB: Facultade de Informática de Barcelona
 FME: Facultade de Matemáticas e Estatística 
 FNB: Facultade de Náutica de Barcelona
 ETSETB: Escola Técnica Superior de Enxeñería de Telecomunicacións de Barcelona

 Organización territorial 
A UPC ten presenza nas comarcas de Barcelona con instalacións propias e campus nas seguintes cidades: Barcelona, Castelldefels, Igualada, Manresa, Mataró, Sant Cugat del Vallès, Terrassa e Vilanova i la Geltrú.

 Administración 
 Reitores 

Os seguintes foron os reitores, desde a súa creación como Universidade Politécnica de Barcelona (UPB).
 Nome  Período Víctor de Buen  1971 - 1972 (UPB) Gabriel Ferraté i Pascual  1972 - 1976 (UPB)1978 - 1994 Julián Fernández Ferrer  1976 - 1978 Jaume Pagès i Fita  1994 - 2002 Josep Ferrer Llop  2002 - 2006 Antoni Giró Roca  2006 - 2013 Enric Fossas Colet  2013 - 2017 Francesc Torres Torres  Desde 2017

 Notas 

 Véxase tamén 

 Ligazóns externas 
 Universitat Politècnica de Catalunya 
 Fundación UPC